cyanic-selkie/wikianc huggingface dataset:
Printze-apezpiku
Germaniar Erromatar Inperio Santua
Printze-apezpikua Erromatar Inperio Santu aren eliz estatu bat gobernatzen zuten apezpikuek erabiltzen zuten noblezia titulua zen, edo Erromatar Inperio Santuaren printze titulua jaso bazuten.
Horrela, Liejako apezpikua, Liejako Printzerri ko subiranoa , 985 etik aurrera apezpiku eta Inperioko printzea izan zen. Lieja ko Printze-Apezpikuen Jauregia (gaur egun Liejako Justizia Jauregiaren egoitza) dago oraindik Belgika ko hiri honetan.
Beste adibide batzuk zeuden, hala nola Estrasburgoko, Metz-eko, Basileako , Genevako, Sion-eko, Salzburgoko , Osnabrück-ko, Rigako (Livoniako printzea), Münster-reko , Utrecht-eko, Montenegro ko eta Trentoko printze-apezpikua
Stavelot-Malmédyko Printzerria ( Liejan ) ere printze-abade batek gobernatutako estatu burujabea zen.
XIX. mendea ren hasieran desagertu ziren erlijio printzerri horietako gehienak, Napoleon ek Erromatar Inperio Santua desegin eta Rhin-go Konfederazioa sortu zuenean. Batzuk ere Frantzia k anexionatu zituen.
Andorra
Aparteko kasu bat da Andorrako Printzerria, gaur egun oraindik existitzen dena, zeinaren Estatu Burua elkarrekin ( Andorrako printzekidea gisa) Urgelle ko apezpikuak eta Frantziako Errepublikako presidenteak -azken hau eskubide historikoen gordailuzainak- dute. Castellbòko bizkondeak, gero Foixeko kondeak , Nafarroako erregeak eta azkenik Frantziakoak.
Selonnet
Selonnet Okzitaniako udalerri bat da. Administratiboki Frantziako Proventza Garaiko Alpeak departamenduan dagoena, Proventza-Alpeak-Kosta Urdina eskualdean. 2013an biztanle zituen.
Biztanleria
2007an Selonnet udalerrian erroldatutako biztanleak 427 ziren. Familiak 184 ziren, horien artean 52 pertsona bakarrekoak ziren (40 bakarrik bizi ziren gizonak eta 12 bakarrik bizi ziren emakumeak), 60 seme-alabarik gabeko familiak ziren, 56 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.
Ferrochiavennita
Ferrochiavennita mineral bat da eta zeolite taldearen kidea da.
Selonnet
Biztanleria
Biztanleriak, denboran, ondorengo grafikoan ageri den bilakaera izan du:
Ferrochiavennita
Ezaugarriak
Ferrochiavennita elementu kimiko mineralaren formula kimikoa hau da: Ca1-2Fe[(Si,Al,Be)5Be2O13(OH)2] * 2H2O. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.
Selonnet
Etxebizitza
2007an 700 etxebizitza zeuden, 184 familiaren etxebizitza nagusia ziren, 508 bigarren erresidentzia ziren eta 8 hutsik zeuden. 339 etxeak ziren eta 359 apartamentuak ziren. 184 etxebizitza nagusietatik 122 bere jabearen bizilekua ziren, 44 alokairuan okupaturik zeuden eta 18 doan lagata zeuden; 2 etxek gela bat zuten, 23 etxek bi zituzten, 38 etxek hiru zituzten, 57 etxek lau zituzten eta 65 etxek bost zituzten. 129 etxek euren parking plaza propioa zuten azpian. 79 etxetan ibilgailu bat zegoen eta 86 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 285 ziren, horien artean 206 aktiboak ziren eta 79 inaktiboak ziren. 206 pertsona aktiboetatik 190 lanean zeuden (104 gizon eta 86 emakume) eta 16 langabezian zeuden (6 gizon eta 10 emakume). 79 pertsona inaktiboetatik 30 erretiraturik zeuden, 22 ikasten zeuden eta 27 "bestelako inaktibo" gisa sailkaturik zeuden.
Diru sarrerak
2009an Selonnet udalerrian 182 unitate fiskal zeuden, 415 pertsonek osaturik. Pertsona bakoitzeko diru-sarrera fiskalaren mediana urteko 14.244 euro zen.
Ekonomia jarduerak
2007an zeuden 46 komertzioetatik, 2 janari enpresak ziren, 8 eraikuntza enpresak ziren, 9 ibilgailuen saltze eta konpontze enpresak ziren, 3 garraio enpresak ziren, 10 ostalaritza eta jatetxe enpresak ziren, 4 higiezinen enpresak ziren, 2 zerbitzu enpresak ziren, 5 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.
2009an zeuden norbanakoentzako 12 zerbitzu publikoetatik, 1 posta bulegoa zen, 1 funeraria, 3 ibilgailuen konpontzeko eta nekazaritza tresnetako lantokiak, 2 igeltseroak, 2 zurginak eta 3 jatetxeak.
2009an zeuden 6 establezimendu komertzialetatik, 2 120 m2 baino gutxiagoko dendak, 2 okindegiak eta 2 kirol-dendak ziren.
2000. urtean Selonnet udalerrian 20 nekazaritza-ustiategi zeuden, 1.050 hektarea erabiltzen.
Gertuen dauden herriak
Diagrama honek gertuen dauden herriak erakusten ditu.
Sozietate taldeaniztun
Sozietate taldeaniztuna (joint venture) enpresa batek edo gehiagok batera kudeatzen duten baltzua da. Zenbait enpresak helburu jakin bat lortzeko (ekonomikoa, finantzarioa, teknologikoa...) sortzen duten baltzu berria da. Enpresa sortzaileek enpresa berriaren kudeaketa elkartua egiten dute, hau da, erabaki guztiak enpresa sortzaile guztien artean hartzen dira, nahiz eta enpresa bakoitzak duen partaidetza ezberdina izan. Horrela gerta dadin, enpresa sortzaile bakoitzak enpresa berriari dagokion edozein erabakiri ezetz esateko eskubidea izan behar du, eta baltzu taldeaniztunaren estatutuetan kudeaketa elkartua egin behar dela ezarri behar da.
Ez dago elkarrekin jarduteko moduari buruzko eskakizunik. Enpresek lankidetza-kontratu bat izenpetu dezakete (baita elkartze-kontratu bat ere), ABEEa eratu dezakete, edo baita bien partaidetza duen baltzua ere.
20,000 Leagues Under the Sea (1954ko filma)
20,000 Leagues Under the Sea (20.000 legoa itsas azpitik) 1954ko abenturazko filma da, Richard Fleischer estatubatuar zinemagileak zuzendu zuena. Jules Verne idazlearen Hogei mila legoako bidaia itsaspetik eleberriaren egokitzapena da. Kirk Douglas, James Mason, Peter Lorre eta Paul Lukas izan ziren antzezle nagusiak.
Hiru Oscar saritarako izendatua izan zen, eta bi irabazi zituen: zuzendaritza artistiko onenarena (John Meehan eta Emile Kuri) eta efektu berezi onenena (John Hench eta Joshua Meador). Filma steampunkaren aurrekaritzat hartua da.
Argumentua
1868an, Hegoaldeko Ozeano Barean, itsasontziek balea arraro baten erasoak jasan ohi dituzte. Itsasoko lasaitasuna hausten ari den piztia ehizatzeko asmoz, estatubatuarrek gerraontzi bat itsasoratu berri dute. Baina munstroak gerraontzia ere erasoko du, eta haren ahalmen militarra ez da aski izango hondoratzea galarazteko.
Alabaina, ustez itsas-munstroa zena Nautilus izeneko altzairuzko itsaspeko bat da, garai haietarako sinistezina zen tramankulua. Itsaspekoaren agintean Nemo kapitaina (James Mason) dago, itsaspeko sekretuak inork ez bezala ezagutzen dituen gizon ikasia, baina gizateriarekin erabat sumindurik dagoena. Hondoratutako gerraontzitik bizirik atera diren bakarrak Pierre Aronnax irakaslea (Paul Lukas), haren laguntzaile Conseil (Peter Lorre) eta Ned Land arpoilaria (Kirk Douglas) dira. Nautilus itsaspekoko eskifaiak hiru gizon horiek erreskatatuko ditu, eta Nemo kapitainak itsaspekoa eta itsas hondoko mundu sekretua ezagutzeko gonbitea egingo die. Nemo kapitainaren ezusteko gonbidatuak erabat txunditurik geldituko dira.
Jose Maria Yurrebaso
Jose Maria Yurrebaso Goyenetxe, (Urretxu, Gipuzkoa, 1955eko urriaren 11-) euskal txirrindulari ohia da, ziklo-krossean trebea.
1978an errepideko txirrindularitzako profesionaletara pasatu zen. 1981an errepideko txirrindularitza utzi eta ziklo-krossean lehiatzen jarraitu zuen erretiratu arte, 1992an.
Ziklo-krosseko espainiako lau txapelketa, Euskal Herriko hiru, eta hainbat Gipuzkoako titulu lortu zituen besteak beste. Horrez gain, Espainiako Vueltako etapa baten garaile ere izan zen.
Coimbrako Unibertsitatea
Coimbrako Unibertsitatea (Universidade de Coimbra) Portugalgo unibertsitate zaharrena da eta Europako urtetsuenetarikoa, 1290ean sortutakoa. Coimbran ezarri zen 1308an eta 2013an UNESCOk Gizateriaren Ondare izendatu zuen.
Historia
1290an Estudo Geral (Ikasketa orokorra) eskola eratu zuen Lisboan Dionisio I.a Portugalgoak eta abuztuaren 9an Nikolas IV.a Aita Santuak onartu egin zuen. Bertan Arteak, Eskubide kanonikoa, Zuzenbidea eta Medikuntza fakultateak hartzen zituen baina Teologia komentu dominiko eta frantziskotarren eskutan uzten zuen.
Lisboatarren eta ikasleen artean istiluak izan ziren eta 1308an unibertsitatea Coimbrara aldatzea erabaki zen, aurretik ere ikasle tradizioa zuen hiria baitzen. 1338an Lisboara itzuli zen baina 1384an berriz ere Coimbrara eraman zuten. 1380an Teologia fakultatea ireki zen. Hurrengo urteetan egoitza hainbat alditan aldatu zuten hiriz baina 1537an Joanes III.ak Coimbran ezarri zuen betirako, muinoaren gaineko Alcaçova jauregian. 1559an Évoran beste unibertsitate bat sortu arte Coimbrakoa izan zen herrialdeko bakarra.
Sanz III gobernua
Sanz III gobernua edo VIII.ko Nafarroako Gobernua 2003ko ekain eta 2007eko abuztu, bitartean Nafarroako Gobernua da. Nafarroako Parlamentuak Miguel Sanz Sesma izendatu zuen Nafarroako Gobernuko lehendakari, Nafar Herriaren Batasuna eta Nafarroako Demokraten Elkarguneako arteko akordioak emankorrak izan ostean.
Gobernu hau Miguel Sanzen aurreko beste bi gobernuekin kateatu da.
Mirante da Serra
Mirante da Serra Brasilgo udalerri bat da, Rondônia estatuan kokatua. biztanle ditu 0 km²ko eremuan.
Sebastiano del Piombo
Sebastiano del Piombo (jaiotza-izena: Sebastiano Luciani ; Venezia, 1485 - Erroma, 1547ko ekainaren 21a) italiar pintorea izan zen. Bere lanetan Veneziako eskolako kolore-aberastasuna eta Erromako tradizioa bateratzen saiatu zen. Giorgione pintorearen ikaslea izan zen Venezian, eta haren eragina darie garai hartako koadroei (Salome, 1510). 1511n jo zuen Erromara eta Rafaelen inguruko artista-taldean hasi zen lanean. 1515etik aurrera Michelangeloren laguntzaile jardun zuen eta haren moldeko lanak egin zituen: Pietà (1517), Zigorraldia (1516-1524) eta Lazaroren piztuera (1519). 1519-1530 bitartean ospe handia jaso zuen erretratugile gisa: Andrea Doria (1526), Klemente VII.a (1526). 1531n, Aita Santuaren bulda edo zigiluen zaindari (Piombo) nagusi egin zuen Klemente VII.ak eta dirutza handia egin zuen kargu hari esker.
Providence (Alabama)
Providence Alabamako herri bat da. Marengo konderrian kokatua dago. 2010ean 223 biztanle zituen, 49.2 kilometro koadrotan banatuta.
Geckolepis typica
Geckolepis typica Geckolepis generoko animalia da. Narrastien barruko Gekkonidae familian sailkatuta dago.
La Cumbre (argipena)
La Cumbre hurrengo lekuen izena izan daiteke:
Noyelles-sur-Selle
Noyelles-sur-Selle Frantziako udalerria da, Nord departamenduan dagoena, Frantzia Garaia eskualdean. 2013an biztanle zituen.
Biztanleria
2007an Noyelles-sur-Selle udalerrian erroldatutako biztanleak 774 ziren. Familiak 293 ziren, horien artean 63 pertsona bakarrekoak ziren (16 bakarrik bizi ziren gizonak eta 47 bakarrik bizi ziren emakumeak), 111 seme-alabarik gabeko familiak ziren, 99 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Etxebizitza
2007an 309 etxebizitza zeuden, 294 familiaren etxebizitza nagusia ziren, 1 bigarren erresidentzia bat zen eta 15 hutsik zeuden. 305 etxeak ziren eta 5 apartamentuak ziren. 294 etxebizitza nagusietatik 226 bere jabearen bizilekua ziren, 61 alokairuan okupaturik zeuden eta 6 doan lagata zeuden; 1ek gela bat zuen, 6 etxek bi zituzten, 30 etxek hiru zituzten, 70 etxek lau zituzten eta 187 etxek bost zituzten. 236 etxek euren parking plaza propioa zuten azpian. 113 etxetan ibilgailu bat zegoen eta 129 etxetan bat baino gehiago zituzten.
Biztanleria-piramidea
2009an sexu eta adinaren araberako biztanleria-piramidea hau zen:
Ekonomia
2007an lan egiteko adina zuten pertsonak 502 ziren, horien artean 353 aktiboak ziren eta 149 inaktiboak ziren. 353 pertsona aktiboetatik 309 lanean zeuden (172 gizon eta 137 emakume) eta 44 langabezian zeuden (18 gizon eta 26 emakume). 149 pertsona inaktiboetatik 42 erretiraturik zeuden, 59 ikasten zeuden eta 48 "bestelako inaktibo" gisa sailkaturik zeuden.
Diru sarrerak
2009an Noyelles-sur-Selle udalerrian 308 unitate fiskal zeuden, 763 pertsonek osaturik. Pertsona bakoitzeko diru-sarrera fiskalaren mediana urteko 16.958 euro zen.
Ekonomia jarduerak
2007an zeuden 19 komertzioetatik, 1 erauzte enpresa zen, 2 janari enpresak ziren, 1 bestelako produktu industrialen fabrikazioko enpresa zen, 4 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 2 higiezinen enpresak ziren, 3 zerbitzu enpresak ziren eta 1 administrazio publikoko enpresa zen.
2009an zeuden norbanakoentzako 5 zerbitzu publikoetatik, 1 igeltseroa zen, 3 iturginak eta 1 argiketaria.
2009an zegoen establezimendu komertzial bakarra okindegi bat zen.
2000. urtean Noyelles-sur-Selle udalerrian 8 nekazaritza-ustiategi zeuden.
Hezkuntza eta osasun ekipamenduak
2009an lehen-hezkuntzako eskola bat zegoen.
Gertuen dauden herriak
Diagrama honek gertuen dauden herriak erakusten ditu.
Saw III
Saw III, 2006ko Darren Lynn Bousman estatubatuar zinema zuzendariak zuzendutako beldurrezko film bat da. Tobin Bell, Shawnee Smith, Angus Macfadyen, Bahar Soomekh eta Dina Meyer aktoreek antzeztu zuten.
James Wan eta Leigh Whannellek sotutako Saw saileko filmetako bat da: Saw (2004), Saw II (2005), Saw IV (2007), Saw V (2008), Saw VI (2009), Saw 3D (2010) eta Jigsaw (2017).
Argumentua
Jeff (Angus Macfadyen) istripu batean bere semearen hilketa jazo izanarekin erabat obsesionatua dago eta mendekua nahi du. Amanda (Shawnee Smith) Lynn Denlon doktorea (Bahar Soomekh) bahitu du, hark minbizia duen Jigsaw (Tobin Bell) bizirik mantendu eta bere joko hilkorrarekin jarraitu dezan.
Notiocampus ruber
Notiocampus ruber Notiocampus generoko animalia da. Arrainen barruko Syngnathidae familian sailkatzen da.
Famili enpresa
Famili enpresak edo familia-enpresak familia bateko edo gehiagoko kideek osatutako merkataritza-erakundeak dira. Familia bateko kideek eta haien interesek eragiten dute erabakiak hartzerakoan. Enpresa horien ikuspegi estrategikoaren zati bat da ondorengo belaunaldiek jarraipena ematea enpresari, enpresaren kontrola hartuta. Beraz, parte hartzen duen kide bakarra jabea eta administratzailea diren enpresak ez dira familia-enpresatzat hartzen.
Setophaga petechia
Setophaga petechia Setophaga generoko animalia da. Hegaztien barruko Parulidae familian sailkatua dago.
K.a. 430
K.a. V. mendearen taula (K.a. VI. mende | K.a. V. mende | K.a. IV. mende)
K.a. 450ko hamarkada | K.a. 440ko hamarkada | K.a. 430ko hamarkada | K.a. 420ko hamarkada | K.a. 410ko hamarkada
Naoki Maeda (1996)
Naoki Maeda (前田 尚輝, 1996ko ekainaren 11 - ) Japoniako futbolaria da.
Hainbat futbol taldetan jokatu du, esaterako Fukushima United FC.
Austfonna
Austfonna, Svalbard uharteetako Nordaustlandet uhartearen hego-ekialdean dagoen izotz-kaskoa da.
Norvegieraz, Aust hitzak, Øst hitzaren jatorri bera du, eta Ekialdea esan nahi du, eta Fonna hitza, Bre hitzaren sinonimoa da, glaziarra esan nahi duena. Austfonnak, literalki, Ekialdeko Glaziarra esan nahi du. Glaziarrak, East Ice, Groote Ys Berg eta Öst-isen izenak ere jaso ditu.
Geografia
Austfonna, Europako bigarren izotz-kaskoa da hedaduraz, 8120 kilometro karraturekin, Islandiako Vatnajökullen ondoren, eta munduko zazpigarrena.
Bere bolumena, 1900 kilometro kubikokoa da, bere gehienezko sendoera 560 metrokoa da eta bere garaierarik handiena, 800 metrokoa da. Bere oinarriaren zati handi bat, itsasoaren mailaren gainetik dago. 180 kilometro baino gehiagoz hedatzen da etengabe, soilik oso ohi agertzen ez diren irteera harritsuengatik.
Austfonnak, Svalbardeko izeberg handienak sortzen ditu.
Gurugu mendia (Sevilla)
Gurugu mendia, Sevillako Maria Luisa Parkean kokatua dagoena, hamarnaka metro gutxi batzuk dituen muino txiki bat da, kupula batean amaitua dagoena, honetara, bertatik parkearen zati handi bat ikus daitekeen eskailera harritsu batetik iristen delarik. Urmael txiki batean amaitzen den ur-jauzi bat du, multzo guztiak, paradisuzko oihan baten sentsazioa ematen duelarik, uraren erorketak ematen duen etengabeko hezetasunari esker bere inguruan existitzen den landaretza trinko eta ezberdinaren ondorioz. 1929ko Sevillako Iberoamerikar Erakusketan tren txiki bat igarotzea ahalbidetzen zuen bide batez inguratua dago, bide hau, bidegorri bihurtzea pentsatuta dagoelarik.
Bere izena, Melilla ondoan dagoen mendi nagusiagatik jasotzen du.
Bertako landaretza, pitosporoz (Pittosporum tobira), pinazi pinuz (Pinus pinea), enbor lauko almezez (Celtis australis), eta terrazak apaintzen dituen erratzez osatua dago.
Ia parkearen erdian kokatua, albo batean, Alvarez Quintero anaiak Glorieta du, eta, aurrean, Jardín de los Leones lorategia. Bere sarreraren aurrean, Amerikako Plazarako sarrera dago.
2005ean, multzoa zaharberritu zen, mendi azpian tunel bat gehituz, honek, pertsonak eta ibilgailu txikiak igarotzea ahalbidetzen duelarik, toki osoa inguratu beharra eragotziz.
Saveock
, Ingalaterrako Kornualles konderriko herrixka bat da, Chacewater herriaren ekialdean.
Ornithopoda
Ornithopoda dinosauro ornitiskio bat izan zen narrastia esan nahi du Jurasiko gorenean Kretaziko bizi izan zen sei tona inguru zituen.
Done Jakue eliza (Gares)
Done Jakue eliza Nafarroako Gares udalerrian dagoen eliza erromaniko bat da. Garesko Alde Zaharreko Kale Nagusian dago, Donejakue bideak karrika hori zeharkatzen du. Nafarroako kultura ondasuna dago.
Done Jakue Nagusiaren eliza XII. mendean eraiki eta XVI. mendean berreraiki zuten. Eragin moriskoa duen atari handi ikusgarria du, Bibliako pasarteei buruzko eskulturak ditu.
Barnealdean, bi eskultura gotiko daude: Done Jakue apostolua eta San Bartolome, biak aurrez aurre. Erretaula nagusia begien aurrean duten bisitari jakin-nahiak arakatzen dituzte bi-biek lasaitasun iraunkor hartatik.
Bigarren ataria askoz ere ikusgarriagoa da. XIII. mendearen hasieran eraikia, bere bost arkiboltak nabarmendu behar dira, bai eta eragin moriskoa duen barnealdeko arku lobulatua ere. Denboraren joanak nabarmen higatu ditu arkiboltetan dauden eskulturak. Lehenbiziko tenpluaren osagai erromaniko grisak ederki bereizten dira berpizkunde garaiko silarrietatik, azken horiek hobe kontserbatu baitira.
XVI. mendearen erdian eraikina bere osoan berritzeari heldu zioten eta, eliza zaharraren gainean, latindar gurutzeko bat eraiki zuten. Nabeak bi tarte zituen, gurutzadura, transeptua, burualde poligonala eta naberantz irekita dauden lau kapera txiki. Izar itxurako gurutze-gangen bidez estalia dago.
Kanpandorre oktogonala du, gehienetan zikoinek zaindua, eta eliz atarian zutabez osaturiko burdin hesia, pitxerren bidez bururatuak. Bi elementuak XVI. mendetik XVIII. mendera eraiki zituzten, Ventura Rodriguezen proiektu baten arabera. Gizon hori bere garaiko arkitektorik hoberenetakoa izan zen.
Gaia (argipena)
Gaia hitzak hainbat adiera izan ditzake:
Baita ere: Ikus halaber:
Stenogobius gymnopomus
Stenogobius gymnopomus Stenogobius generoko animalia da. Arrainen barruko Actinopterygii klasean sailkatzen da, Gobiidae familian.
Monte Alegre de Sergipe
Monte Alegre de Sergipe Brasilgo udalerri bat da, Sergipe estatuan kokatua. biztanle ditu 0 km²ko eremuan.
James Bond
James Bond fikziozko britainiar espioi bat da, 007 agentea izenaz ere ezaguna, Ian Fleming britainiar idazleak 1953an sortua. James Bond eleberri seriearen protagonista da, hainbat film, komiki eta bideo-jokotan ere ageri dena. Fikzioan, Erresuma Batuko Inteligentzia Zerbitzu Sekretuko agentea da; errealitatean, 1995az geroztik zerbitzu horren izena MI6 da.
1953tik 1964ra, Ian Flemingek hamabi eleberri argitaratu zituen, James Bond pertsonaia protagonistatzat hartuta, munduan sekulako arrakasta izan zutenak. James Bond espioi seduktore handiaren arketipo eta mito moderno bihurtu da, akziozko zinemaren eredugarri.
Wisconsin-Madisongo Unibertsitatea
Wisconsin-Madisongo Unibertsitatea (ingelesez University of Wisconsin-Madison), UW-Madison, Wisconsin, Wisconsingo Unibertsitatea edo UW izenarekin ere ezaguna, Wisconsingo Unibertsitate Sistemaren parte den unibertsitate publiko bat da. Madisonen, Wisconsinen (Ameriketako Estatu Batuak) dago.
James Bond
Pertsonaia
Erresuma Batuko Inteligentzia Zerbitzu Sekretuko agentea da, 007 kode zenbakiarekin. Londresen bizi da, baina nazioartean bidaiatzen du bere lan aktiboa dela eta.
Wisconsin-Madisongo Unibertsitatea
1848an sortua, estatuko unibertsitaterik handiena da eta guztira 41.000 ikasle baino gehiago ditu. Unibertsitateak 20 fakultate ditu.
Wisconsin-Madison Ameriketako Estatu Batuetako unibertsitate zentro handienetako bat da eta 1.000 milioi dolarreko aurrekontua du bere fakultate guztien artean ikertzeko.
Minijob
Minijob edo minilanak euskaraz soldata baxuko lanpostu mota bat izendatzeko erabilitako terminoa da. 2003 urtean ezarri ziren lehen aldiz Alemanian. Han 400 eurotik beherako lanpostuak dira, langileak bete beharreko ordu kopuruari buruz inongo murrizketarik gabe. Gizarte Segurantzako kuotarik ez dute ordaintzen. Milioika langilek jarduten duten Alemanian minijob motako kontratuekin eta Alemania 2008 urtean hasitako krisialdi ekonomikoari aurre egiteko neurri arrakastatsutzat jo izan da ekonomialari zenbaiten aldetik eta eredutzat hartu da beste herrialde batzuetan ezartzeko, hala nola langabezia tasa handiak jotako Espainian. Beste batzuen iritziz, ordea, langileen eskubideen aurkako kontratua da, esklabotzatik gertuko egoeretara eraman dezakeena.
James Bond
Filmak
Flemingen eleberri guztien eta istorio gehienen film eta telebista egokitzapena egin da, batzuetan jatorriko materiala gertutik jarraituz, eta beste batzuetan, era oso librean. Azken filmek eleberri horetako elementu batzuk hartzen dituzten gidoi originalak erabili dituzte.
Haren paperean zortzi aktore aritu dira. Eon Productions ekoiztetxeak 25 film ofizial ekoitzi ditu. Eonek ekoitzi ez dituen James Bonden beste hiru film ez ofizial daude, nahiz eta pertsonaiaren legezko egokitzapenak izan.
Portland Thorns FC
Portland Thorns FC Estatu Batuetako emakumezkoen futbol taldea da, Portland (Oregon) hirian egoitza daukana. Estatu Batuetako liga birritan irabazi du.
Parisko Unibertsitatea
Parisko Unibertsitatea (L'Université de Paris) edo Sorbona Frantziako zaharrena, 1150 inguruan sortutakoa. Halaber, Europako urtetsuenetarikoa da, Oxfordekoa, Boloniakoa, Salamancakoa eta Coimbrakoarekin batera.
Fakultateak
Parisko Unibertsitatea 1970etik hamahiru unibertsitate ezberdinetan banatuta dago:
Ren eta Stimpy
Ren eta Stimpy Ameriketako Estatu Batuetako marrazki bizidunen telesail bat da, John Kricfalusik sortua.
Yuto Misao
Yuto Misao (三竿 雄斗, 1991ko apirilaren 16a - ) Japoniako futbolaria da.
Hainbat futbol taldetan jokatu du, esaterako Shonan Bellmare.
2018ko The Rugby Championship
2018ko The Rugby Championship Hego Hemisferioko The Rugby Championship txapelketaren zazpigarren edizioa izan zen, 23.a Hiru Nazioen Txapelketa kontuan hartuta. 2018ko abuztuaren 18an hasi eta urriaren 6an amaitu zen. Zeelanda Berriko selekzioa nagusitu zen, partida guztiak irabazirik.
Palmaresa
2018 arteko txapelketak.
Public company
Public company enpresa mota bat da, bere balore-tituluak (akzioak, bonuak, etab.) publikoari balore-burtsa baten bidez edo, noizbehinka, burtsaz kanpoko merkatuaren bidez saltzeko baimena duena. Ikuspuntu horretatik, Europa kontinentalean sozietate anonimo gisa ezagutzen denaren parekoa izango litzateke. Jurisdikzio batzuetan, nolabaiteko tamaina baino gehiagoko enpresa publikoek burtsan kotizatu behar dute. Enpresa publiko bat kotizatu daiteke (kotizatutako enpresa) edo kotizatu gabea (kotizatu gabeko enpresa publikoa). Enpresa mota hori ez da nahastu behar enpresa publiko batekin, hau da, Estatuaren jabe denarekin.
Spathiceras
Spathiceras ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko goiko estratuetan eman zen.
La Cumbre (Cáceres)
La Cumbre Cáceresko probintziako udalerria da.2007ko erroldaren arabera 988 biztanle zituen 113,52 km²-ko azaleran.
Briseo
Greziar mitologian, Briseo, Homeroren Iliada lanean agertzen den pertsonaia bat da, Brises bezala ere ezaguna dena.
Krises (toponimikoa) apaizaren anaia eta Briseidaren (patronimikoa) aita da, neska honengatik, bi akaiar erregeren artean (Akiles eta Agamemnon) gatazka bat hasten delarik, Iliadaren hasiera den gertaera.
Iliadak, bere kantua, Akiles Pelidarrak, istorioko heroia dena, amorruaren amorruz, Agamemnon erregearen esku jasan zuen umilazioa konpondu arte berriz borrokara ez itzultzeko erabakia hartzen duenean.
Agamemnon, "gizonen artzai" deitua dena, bera baita gobernatzen duena Troiako Gerrak irauten duen hamar urteetan, Delfosetik gertu dagoen Krisako apaizaren alaba itzuli beharrak kaltetua, baitu egin bait zuen, honen galera konpontzea erabakitzen du Akilesen ohaide berria hartuz, "Afroditaren parekoa" bezala hartua. Ohaide hau, Briseida da, Brisesen alaba, honi buruz, kantu honetan, datu gehiagorik ematen ez dena, bere alaba garrantzitsua izan arren.
Setophaga pensylvanica
Setophaga pensylvanica Setophaga generoko animalia da. Hegaztien barruko Parulidae familian sailkatua dago.
Ragland (Alabama)
Ragland Alabamako herri bat da. St. Clair konderrian kokatua dago. 2010ean 1,639 biztanle zituen, 37.6 kilometro koadrotan banatuta.
Gehyra australis
Gehyra australis Gehyra generoko animalia da. Narrastien barruko Gekkonidae familian sailkatuta dago.
Franche-comtera
Franche-comtera (frainc-comtou) Frantziako Franche-Comté eskuladeko eta Suitzako zonalde txiki bateko erromantze hizkuntza bat da, Oïl taldekoa. Frantziako lurraldean desagertutzat eman daiteke. Ez du inolako onarpen instituzionalik ezta idaztarau ofizialik ere.
Aldaerak
Franche-comterak jurera ("Jurassien") izena hartzen du batzuetan hizkuntzalaritza arloan. Hizkuntza hau Oïl hizkuntza periferikoen aldaera da, eta bere barruan sei azpi-aldaera bereiz daitezke (Dalby, 1999/2000, 398. orr):
Bibliografia
Dalby, David (1999/2000): The Linguasphere Register of the World's Languages and Speech Communities, (2. liburukia), Hebron, Gales: Linguasphere Press. ISBN 0-9532919-2-8.
Kysta
Kysta Eslovakiako udalerri bat da, Trebišoveko barrutian kokatuta. 8,15 km²ko azalera du eta 385 biztanle 2017ko datuen arabera.
Historia
Idatzizko lehen aipamena 1272. urtekoa da.
Martí Marcó
Martí Marcó Bardella (Bartzelona, 1959 - ibidem, 1979ko urtarrilaren 29a) terrorista eta militante independentista katalana izan zen.
Biografia
Martí Marcó Bardella Bartzelonan jaio zen, 1959an, El Raval auzoan. Familia katoliko eta errepublikar batean jaio zen eta mekanikari egin zen, diesel motorren espezialista. Viladomat kaleko tailer batean lan egiten zuen, gauez La Barcelonetako La Salle ikastetxean automozioko ikasketak zabaltzen zituen bitartean.
Eskalada eta mendizaletasuna oso gogoko zituen, baina sardanan ere oso zaletua zen eta, garaiko gazte asko bezala, irteera haietan joan zen politikan eta militantzian murgiltzen. Ohikoa zen Sant Jaume enparantzako sardana dantzarien bileretan, askotan, grisei ihes eginez. Gaztaro motza izan zuen, baina mobilizazio eta protestaldi ugari bizitzeko aukera izan zuen eta askotan hartu zuen parte La Ramblan garaiko poliziaren aurka eginiko enfrentamenduetan.
ERCko Kontseilu Betearazleko kide izan zen, JERCen eskutik eta Socors Català taldean ere aritu zen. Gero, Estat Català alderdian sartu zen eta 1977ra arte egon zen bertan, Agrupació Unitària d'Esquerres (AUE) eta l'Exèrcit d'Alliberament Català (EAC) sortzeko bideak egin zituen arte, Terra Lliureren sorburuak izango zirenak.
Heriotza
1979ko urtarrilaren 26an, Bartzelonan zihoan auto batean beste bi kideekin batera eta poliziak metrailatu zuen bidegurutze batean. Hilzorian geratu zen, beste kideek ihes egin zuten bitartean eta 3 egun barru hil zen Bartzelonako Ospitale Klinikoan.
Horrela esan zuen Fèlix Goñi i Roura Bruc kideak bere lagunaren heriotzaren berri izan zuenean:
Oinezkoek eta auto-gidariek, autoa abandonatuta eta ateak irekita ikusi zutenean, laguntzera hurbildu zitzaizkion; ospitale batera eraman zuten, baina egindako guztiak alferrikakoak izan ziren, bi egun geroago hil egin baitzen.
Espainiako segurtasun indarrek hil zuten Terra Lliureko lehen militantea izan zen.
Ada (programazio-lengoaia)
Ada helburu orokorreko programazio-lengoaia bat da, Pascal eta beste programazio-lengoaia batzuen hedapen moduan sortu zena. Ameriketako Estatu Batuetako Defentsa Sailaren segurtasun beharrak asetzeko sortua izan zen 1977 eta 1983 artean. Jean Ichbiah informatikari frantsesak gidatutako lantaldeak garatu zuen.
Ada objektuei orientatutako programazio-lengoaia da, goi-mailakoa, konkurrentea, Pascalen erraztasuna eta C++ en moldagarritasuna dituena. Zehaztasun metodologiko handiko lengoaia da; helburua erroreak ekiditea izanik, zorroztasun handia eskatzen du, eta ona da errorea gertatzeak ondorio latzak ekar ditzakeen denbora errealeko sistemak inplementatzeko, trenen eta hegazkinen trafikoa kontrolatzekoak, adibidez. Adan idatzitako programak idazkera algoritmikotik gertu daudenez, ulerterrazak gertatzen dira. Ada nazioarteko estandar bihurtu zen (ANSI estandar 1983an eta ISO estandar 1987an).
Historia
Ameriketako Estatu Batuetako Defentsa Sailak 70eko hamarkadan martxan zituen proiektu informatikoen garapenean programazio-lengoaia ezberdin gehiegi erabiltzen zituela ikusi zuen. Hori saihesteko eta defentsa sailaren beharrak beteko zituen lengoaia aurkitzeko helburuarekin, 1975ean "High Order Language Working Group" edo "Goi-mailako lengoaietarako Lantaldea" sortu zuen. Lantalde horrek Steelman dokumentua idatzi zuen, eta bertan zehaztu zituen bilatzen ari zen helburu orokorreko eta goi-mailako lengoaiak bete beharko zituen eskakizunak. Ondoren, programazio-lengoaia asko aztertu zituen, baina ez zuen arrakastarik izan, ez baitzuen Steelman dokumentuan zehaztutako eskakizunak betetzen zituen programazio-lengoaia bat bera ere aurkitu.
Hori dela eta, programazio-lengoaia berri bat garatu behar zela erabaki zuen lantaldeak. Lengoaia berri baten diseinurako proposamenak jaso ahal izateko, lehiaketa publiko bat antolatu zuen. Lehiaketara aurkeztu ziren proposamenak koloreen bidez izendatuak izan ziren: Gorria (Intermetrics), Berdea (CII Honeywell Bull), Urdina (SofTEch) eta Horia (SRI International). Lehiaketaren bigarren fasera Gorria eta Berdea pasa ziren 1978an, eta azkenean, Berdea izan zen hautatua 1979an, CII Honeywell Bull (Compagnie Internationale pour l'informatique Honeywell-Bull) enpresako Jean Ichbiah-ek eta bere lantaldeak diseinatutakoa. Ada izena jarri zioten programazio-lengoaia berriari. Lantalde berberak aurretik garatutako LIS programazio-lengoaiaren eragin handia jaso zuen Adak. Lengoaia berriari buruzko lehenengo behin behineko eskuliburua 1979an argitaratu zen, eta 1980ko abenduaren 10ean onartu zen, Ada Lovelace-ren urtebetetze-egunean, hain zuzen ere.Lehen urteetan, Ada lengoaiak programatzaileen komunitatearen arreta bereganatu zuen. Lengoaiaren sortzaileek bakarrik ez, askok pentsatu zuten defentsa sailaren segurtasun beharretarako erabiltzeaz gain, helburu orokorreko programazio-lengoaia moduan ere hedakuntza handikoa bihurtuko zela. Ichbiah-ek berak publikoki esan zuen hamar urteren buruan bi programazio-lengoaia soilik geratuko zirela: Ada eta Lisp.
Ceratopsia
Ceratopsia dinosauroen ornitiskio izan Kretazeoan eta Jurasiko enestaian bizi zen dinosauro hau belarjalea izan zen. Ipar ekialdean aurkitu dira horien fosilak.
Penetopteryx nanus
Penetopteryx nanus Penetopteryx generoko animalia da. Arrainen barruko Syngnathidae familian sailkatzen da.
Ada (programazio-lengoaia)
Historia
Hasierako Ada konpilatzaileak erdipurdi moldatzen ziren, konpilazio- eta exekuzio-fasean motelak ziren eta eskaintzen ziren tresnak artean primitiboak. Adaren lehenengo inplementazioa NYU Ada/Ed itzultzailea izan zen, 1983an. Konpainia komertzial asko Ada konpilatzaileak eta garapenerako tresnak eskaintzen hasi ziren, Alsys, Telesoft, DDC-I, Advanced Computer Techniques, Tartan Laboratories, TLD Systems, Verdix, esaterako. 80ko hamarkadaren bukaeran eta 90ekoaren hasieran, Ada konpilatzaileen errendimendua asko hobetu zen, baina lengoaiaren gaitasun guztien ustiapena zaila egiten zuten arazoak baziren oraindik. Denbora errealeko sistemetan lanean aritzen ziren programatzaileak, esaterako, ohituta zeuden atazen kudeaketarako eredu jakin batera, baina Adak eskaintzen zuena desberdina zen.
1991. urtean, Ameriketako Estatu Batuetako Defentsa Sailak bere software-proiektu guztietan Ada lengoaia erabiltzera behartu zuen (Ada mandatu edo agindua), nahiz eta maiz ematen ziren salbuespenak. 1997. urtean mandatu hori baliogabetua izan zen. Prozesua antzekoa izan zen NATO/OTAN-eko hainbat herrialdeetan, hala nola, Alemanian, Suedian eta Kanadan; aplikazio motaren arabera, Ada derrigorrez erabili beharreko edo gomendatutako programazio-lengoaia bihurtu zen (kontrol eta defentsa sistemetan, batez ere).
Gaur egun, aplikazio militarretan erabiltzeaz gain, segurtasun-maila altua eskatzen duten bestelako proiektuetan ere erabiltzen da. Software-akats batek ondorio latzak izan ditzakeen egoerak anitzak dira: aire-trafikoaren kontrola, Ariane 4 eta 5 moduko suziri komertzialak, sateliteak, trenbideak, banku-zerbitzuak, etab. Garraioan, adibidez, Frantziako abiadura handiko trenetan eta Paris, Londres, Hong Kong eta New York hirietako metroetan erabiltzen da.
Ezaugarriak
Konpilazio-faseko egiaztapen asko egiten ditu Adak, beste programazio-lengoaia batzuetan exekuzio-fasera arte aurkituko ez liratekeen erroreak hautematen laguntzeko. Gainera, exekuzio-fasean ere egiaztapenak egiten ditu, esleitu gabeko memoriarako atzipena ekiditeko, adibidez, buffer-gainezkatzeak identifikatzeko, etab. Egiaztatze horiek guztiak desaktiba daitezke exekuzio garaian eraginkortasuna irabazteko eta azkartzeko, baina normalean gehiegi irauten ez duen prozesu bat da.
Estandarizaziorako Nazioarteko Erakundearen (ISO) estandar gehienak ez bezala, Ada programazio-lengoaia definitzen duen eskuliburua ("Ada Reference Manual" edo "The Language Reference Manual" izenez ezagutzen dena) eduki askekoa da. Horregatik, ohiko erreferentzia da Ada konpilatzaileak inplementatzen dihardutenentzat eta, oro har, Ada programatzaileentzat. Eskuliburuaz gain, lengoaiaren diseinua eta lengoaiaren hainbat egitura azaltzen dituen oinarrizko dokumentu zabal bat existitzen da. Azken dokumentu hori ere oso erabilia da programatzaileen artean. Hori dela eta, lengoaia berrikusi zenean oinarrizko dokumentua ere eguneratua izan zen.
Sintaxia
Adaren sintaxiak, operazio sinpleak egiterako orduan, aukerak murrizten ditu, baina gomendagarriagoa izaten da ingelesezko giltza hitzak erabiltzea (adibidez, “or else” edo “and then”) sinboloak (adibidez, “||” edo “&&”) baino. Batuketa “+”, kenketa “-”, biderketa “*” edo zatiketa “/” bezalako eragile matematiko sinpleak erabiltzen ditu. Kode-blokeak “begin”, “declare” edota “end” bezalako hitzen artean ematen dira, hau da, If baldintzapeko bat ipini nahi badugu, komandoa idatzi ondoren “end if” idatzi beharko dugu agindua bukatutzat emateko.
Programan bertan iruzkin bat egin nahi badugu, bi gidoiren (--) atzetik idatzi beharko dugu, iruzkin hori lerroaren amaieran bukatuko da. Beraz, iruzkin bat idatzi nahi dugun lerro bakoitzaren hasieran jarri beharko ditugu bi gidoiak. Puntu eta koma (";") esaldiak amaitzeko da eta balio nulua edo eragiketarik gabeko ekintza   da. Ezin da   bakarra erabili aurretik ekintzarik ez badugu.
Bestalde, literal, identifikadore, hitz erreserbatu eta banatzaile bakoitzak lerro berean idatzita egon behar du, hau da, ezin da bi lerrotan banatu. Karaktere eta kate motako literalek izan ezik beste guztiek ezin dute zuriunerik izan. Gainera, lerro berean elkarren ondoan dauden identifikadore, hitz erreserbatu eta zenbakizko literalek zuriunez bananduta egon behar dute. Honela sinplifikatu genezake Ada-ren sintaxia modu soil batean, bai programen eratzea eta baita aldagaien erazagupena ere:
Programatzeko garapen-plataformak eta liburutegiak
Programazio-lengoaia guztiek dituzte programak idazten laguntzeko sortuak izan diren programazio-inguruneak, Adaz idaztean, laguntzeko ohikoena den softwaretako bat GNAT Programming Studio (GPS) da. Baina AdaGIDE bezalako beste hainbat programazio-ingurune ere erabiltzen dira. GNAT, software libreko konpilatzailea da. New York-eko unibertsitatean sortu zen, baina gaur egun, AdaCore da konpilatzaile hori mantentzen duena.
Datu-motak
Nahiz eta Ada ez dagoen pentsatuta aurrez definitutako aldagai mota batzuekin soilik funtzionatzeko, baditu horrelako mota batzuk, oinarrizkoak direnak. Hala ere, erabiltzaileak badu bere datu mota batzuk definitzeko aukera.
Datu-mota konposatuak edo egituratuak
Bestalde, norberak aldagai-mota bat definitzeko type idazten hasi beharko du. Esaterako, hamar osagai dituzten bektoreak definitzeko Bektore izeneko mota bat sortzen da hemen, gelaxka bakoitzean boolear bat eta zenbaki erreal bat dituen erregistro bat daukana:
Kalkulatzeko adierazpenak
Adierazpen bat, balio bat kalkulatzeko arau edo formula bat da. Ada-ko adierazpenek eragigaiak, eragileak eta parentesiak edukitzen dituzte. Eragigaiak datuak beraiek dira eta horien arteko eragiketak eragileek egiten dituzte. Eragileen artean lehentasun ezberdinak dira, batzuek beste batzuk baino handiagoa dute. Esaterako, I+J/K adierazpena I+(J/K) adierazpenaren baliokidea da, zatiketak gehiketak baino lehentasun handiagoa duelako. Eragiketen lehentasuna gure modura moldatzeko, parentesiak erabiltzen dira, hau da, I/(K+J). Hauek dira Ada-ren eragileak lehentasunaren arabera mailakaturik, lehentasun handieneko eragileak goikoak direla:
Scarcewater
, Ingalaterrako Kornualles konderriko herrixka bat da.
Ada (programazio-lengoaia)
Agindu motak
Oinarrizko aginduak esleipena (aldagai_izena := adierazpena), datu-irakurketak eta datu-idazketak (print) dira.
Datu baten irakurketa
Datuen irakurketa Get prozedurak erabiliz egiten da. Irakurri nahi den balioaren motaren arabera Get prozedura desberdinak erabili behar dira: Ada.Text_IO paketekoa karaktere bat edo karaktere-kate bat irakurtzeko (Ada,Text_IO.Get), Ada.Integer_Text_IO paketekoa zenbaki oso bat irakurtzeko (Ada.Integer_Text_IO.Get), edo Ada.Float_Text_IO paketekoa zenbaki erreal bat irakurtzeko (Ada.Float_Text_IO.Get).
Datu baten idazketa
Datuen idazketa Put prozedurak erabiliz egiten da. Irakurri nahi den balioaren motaren arabera Put prozedura desberdinak erabili behar dira: Ada.Text_IO paketekoa kkaraktere bat edo karaktere-kate bat idazteko (Ada,Text_IO.Put), Ada.Integer_Text_IO paketekoa karaktere bat edo karaktere-kate bat idazteko (Ada.Integer_Text_IO.Put), edo Ada.Float_Text_IO paketekoa zenbaki erreal bat idazteko (Ada.Float_Text_IO.Put).
if egitura. baldintzapeko exekuzioa
Hautaketa gauzatzeko, "if" agindua erabiliko dugu. Lehenengo, baldintza bat jarri beharko dugu eta baldintza betetzen bada, programak agindu bat gauzatuko du, betetzen ez bada beste bat.
Hona hemen, if baldintzapekoarekin sortutako programa baten adibidea, pertsona bat jubilatua den ala ez esango digu programak. Pertsona baten adina 65 zenbakiarekin konparatuko du; pertsona hori jubilatua bada, emaitzak "True" balioa hartuko du, bestela "False". "Bestela" hori adierazteko, hau da, hasierako agindu hori betetzen ez denerako "else" komandoa erabili dezakegu, bertan agindu ezberdin bat betetzeko eskatuz.
while egitura. exekuzio errepikatua
Iterazioari dagokionez, bi agindu ditugu hau gauzatzeko: "while" eta "for". Lehenengoan, baldintza bat betetzen den bitartean, programa begizta batean sarturik egongo da, harik eta baldintza ez bete arte. Horregatik, begiztaren barruan halako batean baldintza ez betetzea eragingo duen aldaketaren bat egon behar da. Bigarrenean, aldiz, aurrez determinatutako tarte batean mantenduko da begizta.
Adibidez, beheko programak N zenbakia baino handiagoa den 3 zenbakiaren lehenengo multiploa emango digu, "while" agindua erabiliz.
for egitura. exekuzio errepikatua
Iterazio-prozesu batean hasieratik ezaguna bada aginduak zenbat aldiz errepikatu behar diren, egokiago izan daiteke for iterazio-egitura erabiltzea. Adibidez, idatzi lehen N zenbaki naturalen karratua: Bigarren adibide honek "for" kontrol-egitura bat erabiliko du bektore bateko 10 osagai guztiak batzeko, non B'First bektoreko lehenengo osagaiaren indizea den (1 zenbakia), eta B'Last azkenarena (10):
Azpiprogramak
Azpiprogramak idazterako orduan, bi atal nagusi bereizi ditzakegu, funtzioak (function) eta prozedurak (procedure). Hauek, gure programa nagusia ordenatuagoa eta ulergarriagoa egiten laguntzen digute, programan zehar funtzio zehatz bat kalkulatu behar dugun bakoitzean aparte definitu den funtzioari egiten zaion dei sinple bat eginda amaitu baitezakegu.
Funtzioak (function)
Funtzioen ezaugarri nagusia honakoa da, erantzun bakarra itzuli dezaketela, hau da, funtzio baten barruan nahi beste eragiketa egiteko baimena eduki arren, emaitza gisa balio bakarra aterako dugu azpiprogramatik. Horrek, abantaila bat du, funtzioari erreferentzia zuzena egin diezaiokegu aldagai baten balio baten erantzun moduan jarri dezakegu. Pertsona baten jaiotze-urtearen baitan 2019an zuen adina kalkulatzen duen azpiprograma hori dugunez, ez daukagu zertan azpiprograman egindako eragiketak behin eta berriz idatzi beharrik, Adina_2019 funtzioari dei sinple bat egitea nahikoa da.
Prozedurak (procedure)
Prozeduren kasuan, ez dugu emaitza kopuru mugatu bat edukiko. Baina prozedura bati deitzeko modua ere ezberdina izango litzateke. Adibidez, bi sarrera eta bi irteerako prozedura bat badaukagu, prozedura horri deitzeko orduan, parentesi artean, lehenengo bi datuentzako balioak jarri beharko ditugu eta gero bi irteera-parametroak jasotzeko bi aldagaien izenak.
Vasa dinastia
Vasa dinastia edo Vasa etxea Suediako (1523-1654) eta Poloniako (1587-1668) aginpidea izan zuen dinastia izan zen.
Jatorriz Upplandekoa zen. Bi adar bereizten dira, Suediakoa bata eta Poloniakoa bestea. Suedia Danimarkatik bereizi zenean Suediako errege bihurtu zen Gustavo I.a izan zen Vasako dinastiaren sortzailea. Haren hiru seme ere, Erik XIV.a, Joan III.a eta Karlos IX.a, Suediako errege izan ziren. Suediako adarreko azken kidea Kristina erregina izan zen, Karlos IX.aren iloba eta Gustavo II.a Adolforen alaba, 1654an bere lehengusu Karlos X.aren alde abdikatu zuena.
Poloniako aginpidea Suediako Gustabo I.aren iloba eta Joan III.aren seme Sigismundo III.a errege bihurtu zenean eskuratu zuen Vasa dinastiak. Sigismundo III.a Suediako errege ere izan zen 1592 arte. Haren ondorengoak Ladislao IV.a (edo VII.a) eta Kasimiro V.a izan ziren.
Zata arrunt
Zata arrunta (Caprimulgus europaeus) Caprimulgidae familiako hegaztia da, ia Europa osoan eta Asiako eskualde epeletan bizi dena.
Gau txorixa Oñatin
Rift gunea
Rift gunea edo rifta rifting prozesuan zehar litosfera kontinentalaren barnean sortzen den egitura nagusiari deritzo. Rifting prozesua litosfera kontinentalak estentsio-indar orokorren eraginpean duen bilakaera dela esan daiteke. Rift aktiboetan, zeinetan estentsio-esfortzuen eragina ez baita desagertu, lurraren azala faila normalez josita dago, lurrikarak arruntak dira eta noizbehinka sumendien erupzioak gerta daitezke. Aktibitaterik gabeko riftetan, aldiz, estentsio-indarren eragina desagertu da eta aztarna gisa faila normalak eta riftaren bilakaeran zehar pilatutako sedimentuak eta arroka bolkanikoak ikus daitezke. Estentsioaren eragina denboran zehar luzatuz gero, litosfera kontinentala bi zatitan bana daiteke erdian ozeano berri bat sortuz; orduan, rifting prozesua eraginkorra izan dela esaten da. Litosfera kontinentala bitan banatu aurretik estentsioa gelditzen bada, rifting prozesua ez dela eraginkorra izan esaten da.
Zata arrunt
Lumaje arre kriptikoa, hego eta isats luzeak, moko txiki eta aho handiak ditu. Gauez ibiltzen da eta egunez etzanda eta geldik egoten da. Hegan doala bere aho handiaz harrapatzen ditu intsektuak eta lurrean txitatzen du, baina habiarik egin gabe, migratzailea da eta Euskal Herrian banaketa orokorra du, baina ez da arrunta.
Issenheim
Issenheim Frantziako udalerria da, Rhin Garaia departamenduan dagoena, Ekialde Handia eskualdean. 2013an 0 biztanle zituen.
Zata arrunt
Deskribapena
Iberiar penintsulan bi hazten dira, baina gure lurraldean zata arrunta bakarrik. Caprimulgus ruficollis hegoalderago geratzen da. Zata arrunta hegazti intsektujalea da, 28 cm-ko tamaina du eta lumaje oso mimetikoa, ez da ikusgarria, denean tonalitate gris eta arreak ditu, ildaska fin ilunekin eta orban okre eta beltz zipriztinekin, zoruko orbelen artean edo adar lodi baten azalean ikusezin bihurtzeko diseinu ezin hobea du, leku horietan etzanda egoten da. Arrek orban zuri bat dute hegalen puntan eta beste bat isatsaren mutur banatan, baina hegan doazenean bakarrik nabari daitezke, lumak zabaltzen dituenean.
Rift gunea
Riften egitura
Riften bilakaeran zehar egitura eraldatu egiten da, estreinako urratsetan riftek izan dezaketen geometriak ez du zerikusirik kontinenteak apurtzerakoan izan dezaketenarekin. Oro har, bilakaeraren bitarteko urrats batean rift guztien ardatza graben baten geometria duen eremu hondoratua dela ikus daiteke. Bitarteko urratsa adieraz dezaketen riften artean, Europako ipar-mendebaldean kokatzen den aktibitaterik gabeko Ipar Itsasoko rifta eta aktiboak diren Ipar Amerikako Basin & Range lurraldea eta Afrikako ekialdeko rifta aurkitzen dira. 1970. urtearen aurretik, riften eredu geometrikotzat horst eta grabenen arteko txandakatze simetrikoa onartzen zen. Horretan, horstak topografian ikusten diren lurralde garaiekin eta grabenak hondoratutako arroekin etorriko ziren bat. Aldiz, datu geofisikoek erakutsi dute lurrazalaren goiko aldeko luzapena subparaleloki kokatutako faila normalen desplazamenduaz egokitzen dela. Faila horiek guztiek geometria listrikoa dute eta sakonean kokatutako eskala handiko eta angelu txikiko (low angle normal fault) faila batean dute sustraia. Ereduan mendilerroak kulunkatutako failen gaineko blokeen hondoratu gabeko ertzak dira eta arroek erdi-grabenaren egitura dute. Estentsioa jasaten duen lurraldeko faila gehienak alde berdinera okertzen direnez, egitura zeharo asimetrikoa da.
Zata arrunt
Deskribapena
Silueta liraina du, buztan eta hegal luzeak, oso hanka motzak, begi handiak ilunabarrean ibiltzeko, eta moko txiki-txiki bat, ordea, aho handi bat zabaltzen du, benetako inbutu bat, hegan doala harrapatzeko jaten dituen intsektuak.